Sojuz 29

Sojuz 29 () bol sovietsky pilotovaný kozmický let v rámci programu Sojuz. Sojuz 29 vyštartoval 15. júna 1978 z kozmodrómu Bajkonur k stanici Saľut 6. Celkovo išlo o piatu misiu k stanici, štvrtú s úspešným spojením a druhú najdlhšiu z hľadiska dĺžky pobytu kozmonautov na stanici. Veliteľ lode Vladimir Kovaľonok a palubný inžinier Alexandr Ivančenkov vtedy vytvorili nový rekord v pobyte vo vesmíre – 139 dní.

 Posádka 
Odštartovala:
  Vladimir Kovaľonok, veliteľ
  Alexandr Ivančenkov, palubný inžinier

Pristála:
  Valerij Bykovskij, veliteľ
  Sigmund Jähn, kozmonaut-výskumník

 Náhradná posádka 
 Vladimir Ľachov, veliteľ
  Valerij Riumin, palubný inžinier

 Priebeh letu 
 Štart 
Loď odštartovala 15. júna 1978 večer z kozmodrómu Bajkonur pomocou rakety Sojuz - U. Štart sa vydaril, systém automatického približovania fungoval vrátane záverečnej operácie spojenia k stanici, ku ktorému došlo 16. júna 1978. 

vpravo|náhľad|Návratový modul Sojuzu 29

 Práce na stanici 
O ďalší deň neskôr, 17. júna 1978 obaja kozmonauti prestúpili z lode na stanicu. V tej dobe krúžila nad Zemou vo výške 338 – 368 km a s dobou obehu 91 minút.

Stály pracovný deň bol určený na 6.-21. hodinu SEČ. Po štyroch dňoch bola stanica skontrolovaná a uvedená do plnej prevádzky. Potom boli zahájené plánované experimenty s taviacou pecou SPLAV a ďalekohľadom pre zaznamenanie submilimetrového žiarenia.

 Návštevy 
V dňoch 28. júna až 5. júla bola na stanici na pracovnom pobyte loď Sojuz 30 s medzinárodnou posádkou Klimuk – Hermaszewski.

Dňa 9. júla sa ku druhému kontaktnému uzlu stanice pripojila zásobovacia loď Progress 2. Po vyložení nákladu a využití jej zásoby paliva na dosiahnutie vyššej dráhy sa 2. augusta oddelila a zanikla v atmosfére.

 Návrat k Zemi 
Dňa 27. augusta 1978 sa k stanici pripojila loď Sojuz 31 s ďalšou medzinárodnou posádkou Bykovskij – Jähn. Spoločne celá štvorica pracovala, návšteva sa odpojila 3. septembra a vrátila na Zem v lodi stálej posádky, Sojuze 29. Pristátie kabíny sa pomocou padákového systému podarilo na území Kazachstanu, 140 km na juhovýchod od Džezkazganu .

 Záver misie základnej posádky 
Kovaľonok s Ivančenkovom zostali v službe na palube stanice aj po odlete lode, s ktorou zo Zeme štartovali. Dňa 6. októbra sa k stanici pripojila ďalšia nákladná loď Progress 4, prázdná sa odpojila 24. októbra a zanikla v atmosfére.

Dňa 19. augusta 1978 posádka prekonala svetový rekord v dĺžke pobytu vo vesmíre (držal ho Sojuz 26). Potom zintenzívnili fyzické cvičenia, dokončili plánované merania a s loďou Sojuz 31  dňa 2. novembra 1978 odleteli na Zem.

 Parametre misie 
 Hmotnosť: 6800 kg
 Perigeum: 197,8 km
 Apogeum: 266 km
 Sklon: 51,65°
 Perióda: 88,86 min

 Referencie 

 Literatúra 

 Iné projekty 

 Zdroj 

Kategória:Kozmické lode Sojuz
Kategória:Kozmické lety s ľudskou posádkou
Kategória:Kozmonautika v 1978